На основу члана 90. Закона о локалној самоуправи („Службени гласник Републике Србије“, број 129/07 и 83/2014-др.закон) и члана 8. и члана 32. став 1 тачка 7) Статута града Врања („Службени гласник града Врања 3/18-пречишћен текст), Скупштина града Врања, на седници одржаној дана 01.03.2018.године, донела је

**ОДЛУКУ О ИЗМЕНАМА И ДОПУНАМА ОДЛУКЕ О СИМБОЛИМА**

**ГРАДА ВРАЊА И ЊИХОВОЈ УПОТРЕБИ**

У Одлуци о симболима града Врања и њиховој употреби („Службени гласник града Врања“, број 39/13) у члану 5. став 5. после речи:“ услуга“ додаје се запета и речи: „изузев у одређеним случајевима, уз посебну сагласност за употребу грба, коју даје Скупштина града “.

У чл. 10.став 1 после речи: „ и слично“ додаје се запета и речи: „ на начин који не сме да буде непримерен, недоличан односно да се њиме вређа јавни морал и достојанство грађана Врања.

У чл. 10 после става 1. додаје се став 2. који гласи:

„Грб града, изузетно, уз претходно добијену сагласност, могу употребити правна лица са седиштем на територији града Врања, као знак за обележавање својих производа, који производи ће се користити у репрезентативне сврхе приликом:

-прослава, свечаности и других масовних културних, спортских и сличних манифестација од значаја за град,

-као и међуградских и међународних сусрета, политичких, научних, и др.скупова, на којима град учествује или је репрезентован, у складу са правилима и праксом одржавања таквих скупова, у земљи и иностранству.

Досадашњи став 2. постаје став 3.

После члана 16. додаје се поднаслов „КАЗНЕНЕ ОДРЕДБЕ“ и члан 17. који гласи:

„Новчаном казном од 100.000,00 динара, казниће се за прекршај правно лице ако:

1. употреби заставу и грб града Врања у облику или са садржином, супротно одредбама ове Одлуке,
2. ако заставу или грб града Врања употреби као робни или услужни жиг,узорак или модел, или било који други знак за обележавање робе, чак и у изузетним случајевима, када је дозвољена употреба грба, без посебног одобрења Скупштине града,
3. ако истакне заставу или грб града Врања који су оштећени или неподобни за употребу.

„За радње из чл. 17 казниће се за прекршај и одговорно лице у правном лицу новчаном казном од 15.000,00 динара“.

„Новчаном казном од 15.000,00 динара казниће се за прекршај физичко лице ако истакне грб или заставу који су оштећени или неподобни за употребу“.

Досадашњи чланови 17.,18.,19. постају чланови 18.,19. и 20.

Одлука ступа на снагу осмог дана од дана објављивања у „Службеном гласнику града Врања“.

**СКУПШТИНА ГРАДА ВРАЊА**

**01.03.2018.године, број:02-40/2018-10**

**ПРЕДСЕДНИК СКУПШТИНЕ**

**Дејан Тричковић, спец. двм,с.р.**

**ТАЧНОСТ ПРЕПИСА ОВЕРАВА: СЕКРЕТАР СКУПШТИНЕ**

**Марко Тричковић**