На основу члана 20. став 1.тачка 17. и члана 32. став 6. Закона о локалној самоуправи (''Службени гласник РС '',број 129/07, 83/14-др.закон и 101/16-др.закон), члана 209. Закона о социјалној заштити (''Службени гласник РС'', број 24/11), и члана 14. став 1.тачка 16. Статута града Врања (''Службени гласник, града Врања'', број 3/17-пречишћен текст, 8/17 и 27/17), Скупштина града Врања, на седници одржаној 01.03.2018.године, доноси

**ОДЛУКУ О ИЗМЕНИ И ДОПУНИ**

**ОДЛУКЕ О СОЦИЈАЛНОЈ ЗАШТИТИ**

Члан 1.

У Одлуци о социјалној заштити („Службени гласник Града Врања“, број 44/16), у члану 40. иза тачке 6.додају се нове тачке које гласе:

'' 7. ванредна увећана новчана помоћ;

8. субвенција превоза у градском и приградском саобраћају .''

Члан 2.

У члану 53. у ставу 2. иза речи '' Центар за социјални рад'' брише се тачка (.) и додаје се запета (,) и речи: ''осим за тачку 8. из члана 40. где у првом степену решава Одељење за друштвене делатности''

Члан 3.

У члану 55. иза става 2. додаје се став 3. који гласи:

''Мере материјалне подршке које су предвиђене тачком 8. у члану 40. ближе ће бити регулисане Правилником који доноси, Градско веће, града Врања.''

Члан 4.

У осталом делу Одлука остаје непромењена.

Члан 5.

Одлука ступа на снагу осмог дана од дана објављивања у „ Службеном гласнику Града Врања“.

**СКУПШТИНА ГРАДА ВРАЊА**

**01.03.2018.године, број: 550-1/2018-10**

**ПРЕДСЕДНИК СКУПШТИНЕ**

**Дејан Тричковић, спец.двм,с.р.**

**ТАЧНОСТ ПРЕПИСА ОВЕРАВА: СЕКРЕТАР СКУПШТИНЕ**

**Марко Тричковић**